“ આ બધા વિરીયાના જ કામા છે.મારો ભાઈ એને આંખના કણાની માફક ખૂંચતો હતો. પેલી નવરીની ત્રણેય ને પૈસા આપીને મારા બેય ભાઈને ફસાવ્યા છે. એ પોલીસવાળા પણ આમાં સામેલ હતા. મારા ભાઈને આહીથી કાઢવાનો આ પ્લાન છે એ જીવી લ્યો તમે બધા!! એ નથી રહેવું મારે આહી!! હું રહીશ તો મારા ભાઈ પણ રહેશે જ!! તમને ભાઈબંધ વ્હાલો છે કે બાયડી વહાલી છે!! આમને આમ એ વિરીયો તમને ઠોલી નાંખશે અને બાપનો તંબુરો પણ નહિ વધે!!” સોનલ પોતાના નાલાયક ભાઈનું ઉપરાણું લેતી હતી. જીંદગીમાં પહેલી જ વાર જયે સોનલ પર હાથ ઉપાડ્યો અને ઘર છોડીને ચાલી નીકળ્યો. એ અને વીરુ આખી રાત તાપીના પુલ પર બેસી રહ્યા!! બેઠા બેઠા રડતા હતા!! ધોરણ પેલામાં જયારે નિશાળે દાખલ થયાને ત્યારે સાથે રડ્યા હતા તે છેક આજે એ બને જય અને વીરુ સાથે રડ્યા હતા. સવારે ઘરેથી સમાચાર આવ્યા કે સોનલ કેરોસીન છાંટીને મરવાની હતી પણ આડોશ પાડોશ વાળાએ એને બચાવી લીધી.